ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02680001260

ขอให้แก้ไขปัญหาและบังคับใช้กฎหมาย การจอดรถกีดขวางการจราจร บริเวณอู่ซ่อมรถจักรยานยนต์ (ไม่มีชื่อร้าน) ซอยลาซาล 50 แขวงบางนา เขตบางนา กรุงเทพมหานคร จุดสังเกต อู่ซ่อมรถฯ จะอยู่บริเวณหน้าปากซอยลาซาล 50 เนื่องจากผู้ร้องแจ้งว่าในซอยดังกล่าวเป็นถนน 1 ช่องทางจราจรเพียงเท่านั้น แต่กลับพบว่าอู่ซ่อมรถจักรยานยนต์ดังกล่าว จะนำรถจักรยานยนต์ของทางร้านที่รอการซ่อมแซมและรถที่ซ่อมเสร็จแล้วมาจอดไว้บริเวณริมถนนทั้งสองฝั่ง รวมทั้งมีการวางยางเก่าไว้หน้าร้าน ทำให้ประชาชนในพื้นที่ที่เดินหรือขับรถสัญจรผ่านไม่ได้รับความสะดวกในการสัญจร และเดือดร้อนเป็นอย่างมาก ได้รับความเดือดร้อนมาเป็นระยะเวลาประมาณ 2-3 ปี เบื้องต้นเคยแจ้งเรื่องไปยังศูนย์เรื่องราวร้องทุกข์ กรุงเทพมหานครแล้ว จึงประสงค์ให้หน่วยงานที่เกี่ยวข้องลงพื้นที่ดำเนินการแก้ไขปัญหาดังกล่าว เบื้องต้นแจ้งรายงานผลการพิจารณาเรื่องจากกรุงเทพมหานคร ครั้งที่ 1 (อ้างอิงตามรหัส นร02650008066) กรุงเทพมหานคร โดยสำนักงานเขตบางนา ฝ่ายเทศกิจ ได้ตรวจสอบแล้ว เมื่อวันที 11 กุมภาพันธ์ 2565 โดยบริเวณดังกล่าวเจ้าหน้าที่งานกิจการพิเศษได้ลงพื้นที่ตรวจสอบข้อเท็จจริงหลังจากรับแจ้งร่วมกับฝ่ายสิ่งแวดล้อมฯ ขณะตรวจสอบพบว่า ทางร้านมีการนำรถของลูกค้าที่ซ่อมเสร็จแล้วและจอดรอการซ่อมจอดไว้ริมถนนตามที่รับแจ้งจริง ซึ่งมีบางคันจอดซ้อนคัน ส่งผลให้ผิวการจราจรแคบลง ในเบื้องต้นได้ประชาสัมพันธ์ขอความร่วมมือให้ระมัดระวังในเรื่องของการจอดรถเพื่อมิให้กระทบสิทธิ์ของผู้ใช้เส้นทางร่วมในการขับรถเข้า-ออก หรือเดินสัญจรไป-มา โดยให้เคลื่อนย้ายทันที เบื้องต้นพบว่าทางร้านยังไม่มีใบอนุญาตประกอบการ ฝ่ายสิ่งแวดล้อมฯ จึงได้ออกหนังสือแบบตรวจแนะนำของเจ้าพนักงาน ตามพระราชบัญญัติการสาธารณสุข พ.ศ. 2535 เพื่อให้ผู้ประกอบการรวบรวมเอกสารหลักฐานนำมายื่นเพื่อขออนุญาตประกอบกิจการฯ ที่ฝ่ายสิ่งแวดล้อมฯ ภายใน 7 วัน นับแต่วันที่ได้รับหนังสือ โดยผู้ร้องแจ้งว่ามีเจ้าหน้าที่ลงพื้นที่ ทางร้านมีการแก้ไขไม่นำรถมาจอดเพียงไม่กี่วัน แต่หลังจากนั้นก็นำรถมาจอดกีดขวาง ริมถนนทั้งสองฝั่งเช่นเดิม และร้านไม่มีการติดตั้งป้ายชื่อร้าน จึงไม่ทราบแน่ชัดว่าร้านมีการขออนุญาตตามที่เจ้าหน้าที่แจ้งให้ยื่นเพื่อขออนุญาตประกอบกิจการฯ ที่ฝ่ายสิ่งแวดล้อมฯ ภายใน 7 วัน ตามรายงานแล้วหรือไม่ ประกอบกับเห็นว่าปัญหาการจอดรถเป็นปัญหามาโดยตลอด จึงเห็นว่าควรมีการบังคับใช้กฎหมายกับร้านโดยเคร่งครัด เพื่อมิให้เกิดปัญหาในระยะยาวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata